CELEX: 32010R1033
Language: sk
Date: 2010-11-15 00:00:00
Title: Nariadenie Komisie (EÚ) č. 1033/2010 z  15. novembra 2010 , ktorým sa mení a dopĺňa nariadenie (ES) č. 1505/2006, pokiaľ ide o výročné správy členskoch štátov o výsledkoch kontrol vykonávaných v súvislosti s identifikáciu a registráciou oviec a kôz  Text s významom pre EHP

16.11.2010   
            
            
               SK
            
            
               Úradný vestník Európskej únie
            
            
               L 298/5
            
         NARIADENIE KOMISIE (EÚ) č. 1033/2010
   z 15. novembra 2010,
   ktorým sa mení a dopĺňa nariadenie (ES) č. 1505/2006, pokiaľ ide o výročné správy členskoch štátov o výsledkoch kontrol vykonávaných v súvislosti s identifikáciu a registráciou oviec a kôz
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 21/2004 zo 17. decembra 2003, ktorým sa ustanovuje systém na identifikáciu a registráciu oviec a kôz a ktorým sa mení a dopĺňa nariadenie (ES) č. 1782/2003 a smernice 92/102/EHS a 64/432/EHS (1), a najmä na jeho článok 10 ods. 1 prvý pododsek a druhý pododsek písm. a),
   keďže:
   
               (1)
            
            
               Podľa nariadenia Komisie (ES) č. 1505/2006 z 11. októbra 2006, ktorým sa implementuje nariadenie Rady (ES) č. 21/2004, pokiaľ ide o minimálnu úroveň kontrol, ktoré sa majú vykonať v súvislosti s identifikáciou a registráciou oviec a kôz (2), majú členské štáty vykonávať kontroly, ktorých cieľom je overiť, či chovatelia dodržiavajú požiadavky nariadenia (ES) č. 21/2004.
            
         
               (2)
            
            
               Okrem toho sa v nariadení (ES) č. 1505/2006 ustanovuje, že členské štáty majú predložiť Komisii výročnú správu o výsledkoch kontrol vykonaných v predchádzajúcom inšpekčnom období, a to v súlade so vzorom stanoveným v prílohe k danému nariadeniu.
            
         
               (3)
            
            
               Zhromažďovanie údajov na účely vyhotovenia správy by malo byť adekvátne a primerané sledovaným cieľom. V záujme cielenejšieho a účelnejšieho podávania správ by sa mali určité požiadavky nariadenia (ES) č. 1505/2006, ako aj vzor uvedený v prílohe k tomuto nariadeniu, zjednodušiť s cieľom zlepšiť poskytovanie relevantných informácií o vykonávaní kontrol a vyhnúť sa zbytočnému administratívnemu zaťaženiu.
            
         
               (4)
            
            
               Nariadenie (ES) č. 1505/2006 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Nariadenie (ES) č. 1505/2006 sa mení a dopĺňa takto:
   
               1.
            
            
               V článku 7 sa písmeno b) nahrádza takto:
               
                           „b)
                        
                        
                           počet chovov, ktoré boli skontrolované;“
                        
                     
         
               2.
            
            
               Príloha sa mení a dopĺňa v súlade s prílohou k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. novembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 5, 9.1.2004, s. 8.
   
      (2)  Ú. v. EÚ L 280, 12.10.2006, s. 3.
   
      PRÍLOHA
      Príloha k nariadeniu (ES) č. 1505/2006 nahrádza takto:
      
         
            „PRÍLOHA
            
               Správa o výsledkoch kontrol vykonaných v sektore oviec a kôz týkajúcich sa požiadaviek na identifikáciu a registráciu týchto zvierat v súlade s nariadením (ES) č. 21/2004
            
            1.   Všeobecné informácie o chovoch, zvieratách a kontrolách
            
                        Celkový počet chovov v členskom štáte na začiatku roka sledovaného obdobia (1)
                        
                     
                     
                         
                     
                  
                        Celkový počet chovov skontrolovaných počas roka sledovaného obdobia
                     
                     
                         
                     
                  
                        Celkový počet zvierat registrovaných v členskom štáte na začiatku roka sledovaného obdobia (1)
                        
                     
                     
                         
                     
                  
                        Celkový počet zvierat skontrolovaných v chove počas sledovaného obdobia (1)
                        
                     
                     
                         
                     
                  2.   Prípady zistenia nedodržania predpisov
            
                        Počet chovov, ktoré nedodržiavajú predpisy
                     
                     
                         
                     
                  3.   Uložené pokuty
            
                        Počet chovov, ktorým boli uložené pokuty“
                     
                     
                         
                     
                  
      
      
         (1)  Alebo iný vnútroštátny referenčný dátum v súvislosti so štatistikou zvierat.